ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
నేషనల్ టెస్టింగ్ ఏజెన్సీ నిర్వహించే వివిధ పరీక్షలకోసం ఆన్ లైన్ ద్వారా దరఖాస్తులు పెట్టడానికి తుది గడువు పొడిగింపు
కోవిడ్ -19 మహమ్మారి కారణంగా దేశవ్యాప్తంగా విద్యార్థులు, తల్లిదండ్రులు అనేక కష్టాలు పడుతున్నారు. ఈ నేపథ్యంలో వివిధ పరీక్షల కోసం ఆన్ లైన్ లో దరఖాస్తులు దాఖలు చేయడానికిగాను ప్రకటించిన తేదీలను నేషనల్ టెస్టింగ్ ఏజెన్సీ  పొడిగించాలని కేంద్ర మానవవనరుల శాఖ మంత్రి శ్రీ రమేష్ పోఖ్రియాల్ ఆదేశించారు. కేంద్ర మంత్రి ఆదేశాల ప్రకారం ఎన్ ఎస్ టి వెంటనే ఆయా పరీక్షల దరఖాస్తు గడువు తేదీలను పొడిగించింది.
సూచించిన పరీక్ష ఫీజులను క్రెడిట్ డెబిట్, నెట్ బ్యాంకింగ్, యుపిఐ లేదా పేటీఎంలద్వారా చెల్లించవచ్చు. ఇక ఆయా పరీక్షలకు సంబంధంచిన సవరించిన పరీక్షల తేదీలను, అడ్మిట్ కార్డు డౌన్ లోడ్ వివరాలను ఆయా పరీక్షలకు సంబంధించిన వెబ్ సైట్లలో ప్రకటిస్తారు. అంతే కాదు www.nta.ac.in ద్వారా కూడా తెలుసుకోవచ్చు. ఈ వివరాలను కోవిడ్ -19 పరిస్థితిని సమీక్షించి మే 15 తర్వాత ప్రకటిస్తారు.
పరీక్షల గురించి తల్లిదండ్రులు ఆందోళన చెందాల్సిన అవసరం లేదని ఈ లాక్ డౌన్ సమయాన్ని విద్యార్థులు సద్వినియోగం చేసుకొని పరీక్షల తయారీకి సంబంధించి ఏవైనా గ్యాపులుంటే వాటిని తొలగించుకోవాలని ఎన్ టిఏ కోరుతోంది.
పరీక్షలకోసం దరఖాస్తు చేసుకునే విద్యార్థులు, వారి తల్లిదండ్రులు ఆయా వెబ్ సైట్లను క్రమం తప్పకుండా సందర్శించి తాజా సమాచారం తెలుసుకుంటూ వుండాలని ఎన్ టిఏ సూచించింది. అంతే కాదు పరీక్షల అభ్యర్థులు
8287471852, 8178359845, 9650173668, 9599676953, 8882356803 నెంబర్లను సంప్రదించగలరు
ప్రధాన మంత్రి కార్యాలయం
సెప్టెంబర్ 24న తొమ్మిది వందే భారత్ ఎక్స్ప్రెస్లకు జెండా ఊపి ప్రారంభించనున్న ప్రధానమంత్రి శ్రీ నరేంద్రమోదీ.
ఈ 9 వందే భారత్ రైళ్లు 11 రాష్ట్రాలమధ్య అనుసంధానతను పెంపొందిస్తాయి.
ప్రముఖ ఆథ్యాత్మిక కేంద్రాలైన పూరి, మధురై, తిరుపతిలకు వందే భారత్ అనుంసధానత ఏర్పడనుంది.
ఈ రైళ్లు, ఆయా రూట్లలో అత్యంత వేగంగా వెళ్లే రైళ్లుగా ఉంటాయి. ఇవి ప్రయాణికులకు చెప్పుకోదగిన సమయం ఆదా చేస్తాయి.
కొత్త రైళ్లు ప్రపంచశ్రేణి ప్రయాణ అనుభవాన్ని ప్రయాణికులకు కల్పించనున్నాయి. ఇది పర్యాటకాన్ని మరింతగా పెంపొందించనుంది.
ప్రధానమంత్రి నరేంద్రమోదీ 2023 సెప్టెంబర్ 24 వ తేదీ మధ్యాహ్నం 12.30 గంటలకు వీడియో కాన్ఫరెన్సింగ్ ద్వారా 9 వందేభారత్ రైళ్లను ప్రారంభించనున్నారు. ఈ కొత్త వందేభారత్ రైళ్లు, దేశవ్యాప్తంగా వివిధ రాష్ట్రాల మధ్య అనుసంధానతను పెంచాలన్న ప్రధానమంత్రి దార్శనికతకు అనుగుణంగా , అలాగే, రైలు ప్రయాణికులకు ప్రపంచశ్రేణి ప్రయాణ సౌకర్యాన్ని కల్పించాలన్న సంకల్పంలో భాగంగా వీటిని ప్రారంభిస్తారు.
ప్రధానమంత్రి జెండా ఊపి ప్రారంభించే వందేభారత్ రైళ్లు కింది విధంగా ఉన్నాయి.
1. ఉదయ్పూర్` జైపూర్ వందే భారత్ ఎక్స్ప్రెస్
2. తిరునల్వేలి` మధురై`చెన్నై వందేభారత్ ఎక్స్ప్రెస్
3.హైదరాబాద్ `బెంగళూరు వందేభారత్ ఎక్స్ప్రెస్
4.విజయవాడ` చెన్నై  వందేభారత్ ఎక్స్ప్రెస్
5.పాట్నా` హౌరా వందే భారత్ఎక్స్ప్రెస్
6. రాసర్ గోడ్`తిరువనంతపురం వందేభారత్ ఎక్స్ప్రెస్
7. రూర్కేలా` భువనేశ్వర్` పూరి వందేభారత్ ఎక్స్ప్రెస్
8. రాంచి` హౌరా వందే భారత్ ఎక్స్ప్రెస్
9. జామ్ నగర్` అహ్మదాబాద్ వందేభారత్ ఎక్స్ప్రెస్
ఈ తొమ్మిది రైళ్లు 11 రాష్ట్రాలతో అంటే రాజస్థాన్, తమిళనాడు, తెలంగాణా, ఆంధ్రప్రదేశ్,కర్ణాటక, బీహార్, పశ్చిమబెంగాల్, కేరళ, ఒడిషా, జార్ఖండ్ గుజరాత్లతో అనుసంధానాన్ని పెంపొందిస్తాయి.
ఈ వందే భారత్ రైళ్లు అవి ప్రయాణించే మార్గాలలో అత్యంత వేగంగా వెళ్ళేరైళ్లుగా ఉంటాయి.వీటితో ప్రయాణికులకు తమ గమ్య స్థానం చేరడానికి చెప్పుకోదగిన సమయం ఆదా అవుతుంది. రూర్కేలా ` భువనేశ్వర్ `పూరి మార్గంలో నడిచే వందేభారత్ ఎక్స్ప్రెస్ అలాగే కాసర్ గోడ్` తిరువనంతపురం వందేభారత్ ఎక్స్ప్రెస్ ఆరూట్లో నడిచే రైళ్లకన్న మూడు గంటలు ఆదా చేస్తు వేగంగా వెళతాయి. అలాగే హైదరాబాద్, బెంగళూరు వందేభారత్ ఎక్స్ప్రెస్ ప్రయాణ సమయాన్ని రెండున్నర గంటలు ఆదా చేస్తుంది. తిరునల్వేఇ` మదురై`చెన్నై వందే భారత్ ఎక్స్ప్రెస్తో రెండు గంటలు ప్రయాణ సమయం ఆదా అవుతుంది. రాంచీ `హౌరా వందేభారత్ ఎక్స్ప్రెస్, పాట్నా` హౌరా వందేభారత్ ఎక్స్ప్రెస్, జామ్నగర్`అహ్మదాబాద్ వందే భారత్ ఎక్స్ప్రెస్ లు గంట ప్రయాణ సమయాన్ని ఆదా చేస్తాయి. ఉదయ్పూర్` జైపూర్ వందేభారత్ ఎక్స్ప్రెస్ అరంగంట ప్రయాణసమయాన్ని ఆదాచేస్తుంది.
దేశంలోని ప్రముఖ ఆధ్యాత్మికకేంద్రాలతో అనుసంధానత మెరుగుపడాలన్న ప్రధానమంత్రి దార్శనికతకు అనుగుణంగా, రూర్కేలా` భువనేశ్వర్ ` పూరి వందేభారత్ ఎక్స్ప్రెస్, తిరునల్వేలి`మదురై`చెన్నై వందేభారత్ ఎక్స్ప్రెస్లలు పూరి , మదురై వంటి ప్రధాన ఆథ్యాత్మిక కేంద్రాలను అనుసంధానం చేస్తాయి. అలాగే విజయవాడ
` చెన్నై మధ్య రేణిగుంట మీదుగా నడిచే వందేభారత్ ఎక్స్ప్రెస్ తిరుపతి పుణ్యక్షేత్రానికి అనుసంధానత పెంచుతుంది.
ఈ వందే భారత్ రైళ్లను ప్రశేశపెట్టడం వల్ల దేశంలో రైలుసేవలలో నూతన ప్రమాణాలను నెలకొల్పినట్టు అవుతోంది.ఈ రైళ్లు ప్రపంచశ్రేణి సదుపాయాలు కలిగిఉంటాయి. అలాగే భద్రతాపరంగా ఆధునిక ఫీచర్లు కలిగి ఉంటాయి. కవచ్సాంకేతికత కూడా ఇందులో ఉంది. ఆధునిక, వేగవంతమైన, సౌకర్యవంతమైన ప్రయాణాన్ని సామాన్యుడికి, ప్రొఫెషనల్స్కు, వ్యాపారరంగంలోని వారికి,విద్యార్థులకు, పర్యాటకులకు అందుబాటులోకి తేవడంలో ఇది ఒక కీలక ముందడుగు.
సమాచార, ప్రసార మంత్రిత్వ శాఖ
ఒందివీరన్ స్మారక స్టాంప్ను ఆమోదించినందుకు కేంద్ర మంత్రి శ్రీ అశ్విని వైష్ణవ్కు కృతజ్ఞతలు తెలిపిన కేంద్ర సహాయమంత్రి ఎల్ మురుగన్
స్వాతంత్య్ర సమరయోధుడు ఒందివీరన్ స్మారక పోస్టల్ స్టాంప్ను అనుమతించినందుకు కేంద్ర కమ్యూనికేషన్ మంత్రి శ్రీ అశ్విని వైష్ణవ్ కు సమాచార, ప్రసార శాఖ సహాయ మంత్రి డాక్టర్ ఎల్. మురుగన్ మంగళవారం కృతజ్ఞతలు తెలిపారు. ఈ విషయాన్ని ఒక ట్వీట్ ద్వారా తెలియచేస్తూ, ఈ స్టాంప్ను తమిళనాడులోని తిరునెల్వేలిలో ఆగస్టు 20 తేదీన విడుదల చేయనున్నట్టు వెల్లడించారు.
కార్పొరేట్ వ్యవహారాల మంత్రిత్వ శాఖ
ఎఫ్ఓఐఆర్ సెంట్రల్ సెక్టార్ రెగ్యులేటర్ల కోసం "క్రాస్-సెక్టోరల్ కొలాబరేషన్: ది ఇంపెరేటివ్ ఫర్ రెగ్యులేటరీ కన్వర్జెన్స్"పై చర్చా గోష్ఠి నిర్వహించిన ఐఐసిఏ
ఇండియన్ ఇన్స్టిట్యూట్ ఆఫ్ కార్పోరేట్ అఫైర్స్ లోని ఫోరమ్ ఆఫ్ ఇండియా రెగ్యులేటర్స్  సెంటర్ "క్రాస్-సెక్టోరల్ కొలాబరేషన్: ది ఇంపెరేటివ్ ఫర్ రెగ్యులేటరీ కన్వర్జెన్స్" అనే అంశంపై సెంట్రల్ సెక్టార్ రెగ్యులేటర్ల కోసం ఒక చర్చా గోష్ఠి నిర్వహించింది. 2023 ఆగష్టు 1-2 తేదీలలో ఆగ్రాలో జరిగిన ఈ కార్యక్రమంలో, ఎఫ్ఓఐఆర్ సభ్య సంస్థల చైర్పర్సన్లు, సభ్యులను ఒకచోట చేర్చి, అర్ధవంతమైన, సమర్థవంతమైన సంభాషణలను చేపట్టింది. వివిధ రంగాల మధ్య సంక్లిష్టమైన పరస్పర అనుసంధానాన్ని పరిష్కరించే లక్ష్యంతో కేంద్ర రంగ నియంత్రణ సంస్థల మధ్య సెక్టార్-నిర్దిష్ట చర్చలపై ఈ కార్యక్రమం దృష్టి సారించింది.
శ్రీ బి.ఎస్. భుల్లర్  సంస్థ ప్రయత్నాలను మెచ్చుకున్నారు. నాలెడ్జ్ పార్టనర్గా ఐఐసిఏ గణనీయమైన సహకారాన్ని అందించిందని అన్నారు. భారత దృష్టాంతంలో ఆరోగ్యకరమైన పోటీని నిర్ధారించడంలో పనితీరు ప్రమాణాల కీలక పాత్రను ఆయన హైలైట్ చేశారు.డాక్టర్ పి.డి.వాఘేలా  సహకార ఆవశ్యకతను నొక్కి చెప్పడం ద్వారా సెషన్కు ఉత్సాహభరితమైన వాతావరణాన్ని ఏర్పరిచారు. సాంకేతిక పురోగతి, మారుతున్న కాలాలను పరిష్కరించే విధానం. మౌలిక సదుపాయాల కల్పన, సహ-భాగస్వామ్యం, సహకార నియంత్రణ, జాతీయ, అంతర్జాతీయ స్థాయిలో సహకారంతో సహా వివిధ సహకార మార్గాలను ఆయన సూచించారు.
విజ్ఞాన్ని ఇచ్చి పుచ్చుకోవడం ద్వారా, చైర్పర్సన్లు, సభ్యులు సంక్లిష్ట సమస్యలపై లోతైన అవగాహనను పొందారు, మరింత ప్రభావవంతమైన నియంత్రణ వ్యూహాలకు మార్గం సుగమం చేసారు. రెగ్యులేటరీ ప్యానెల్ ఉమ్మడి సవాళ్లను పరిష్కరించడానికి సహకారాన్ని పెంపొందించుకోవడం, ఉత్తమ పద్ధతులను పంచుకోవడం, భారతదేశంలో నియంత్రణ ఫ్రేమ్వర్క్ల ప్రభావాన్ని పెంచడం వంటి వాటిపై ఏకగ్రీవంగా అంగీకరించింది. ఎఫ్ఓఐఆర్ సభ్య సంస్థల సెంట్రల్ సెక్టార్ రెగ్యులేటర్ల కోసం జరిగిన చర్చలు భారతదేశ నియంత్రణ ల్యాండ్స్కేప్ యొక్క భవిష్యత్తును రూపొందించడంలో కొత్త ఉత్సాహంతో, నిరంతర సహకారానికి నిబద్ధతతో జరిగాయి.
మంత్రిమండలి
డిజిటల్ పరివర్తన కోసం జనాభా స్థాయి లో అమలుపరచిన ఫలప్రదమైనటువంటిడిజిటల్ సాల్యూశన్స్ ను శేర్ చేసే రంగం లో సహకారానికి గాను భారతదేశాని కి మరియు ఎంటీగువా& బార్ బుడా కు కుమధ్య ఎంఒయు పై సంతకాల కు ఆమోదం తెలిపిన మంత్రిమండలి
పాప్యులేశన్ స్కేల్ ఫార్ డిజిటల్ ట్రాన్స్ ఫర్ మేశన్ లో అమలు పరచిన ఫలప్రదమైనటువంటి డిజిటల్ సాల్యూశన్స్ ను శేర్ చేయడం లో సహకారానికి గాను భారతదేశం గణతంత్రాని కి చెందిన ఎలక్ట్రానిక్స్ & ఇన్ ఫర్ మేశన్ టెక్నాలజీ మంత్రిత్వ శాఖ కు మరియు ఎంటీగువా & బార్ బుడా కు చెందిన ఇన్ ఫర్మేశన్, కమ్యూనికేశన్స్ టెక్నాలజీస్, యుటిలిటీస్ ఎండ్ ఎనర్జీ మంత్రిత్వ శాఖ కు మధ్య 2023 జూన్ 13 వ తేదీ న సంతకాలైన అవగాహన పూర్వక ఒప్పంద పత్రాని  కి గౌరవీయ ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదాన్ని తెలిపింది.
ఈ ఎంఒయు ఇరు దేశాల లో డిజిటల్ పరివర్తనాత్మక కార్యక్రమాల ను అమలు చేయడం లో డిజిటల్ టెక్నాలజీ ఆధారిత సాల్యూశన్స్  ల ఆదాన ప్రదానాన్ని, ఇంకా సన్నిహిత సహకారాన్ని పెంపొందించాలి అనేది ఈ ఎమ్ఒయు యొక్క ఉద్దేశ్యం గా ఉంది. ఐటి రంగం లో ఉపాధి అవకాశాల కు దారితీసే మెరుగైన సహకారాన్ని ఈ ఎమ్ఒయు ఆశిస్తున్నది.
ఈ ఎమ్ఒయు ఉభయ పక్షాలు సంతకాలు చేసిన తేదీ నాటి నుండి అమలు లోకి వస్తుంది. ఈ ఎమ్ఒయు మూడు సంవత్సరాల పాటు అమలు లో ఉంటుంది.
డిజిటల్ పబ్లిక్ ఇన్ ఫ్రాస్ట్రక్చర్  రంగం లో జి2జి మరియు బి2బి ఈ రెండు విధాలైన ద్వైపాక్షిక సహకారాన్ని వృద్ధి చెందింప చేసుకోవడం జరుగుతుంది. ఈ ఎమ్ఒయు లో ప్రస్తావిస్తున్నటువంటి కార్యకలాపాల కు ఆయా పాలక యంత్రాంగాలు సాధారణ విధినిర్వహణ సంబంధి కేటాయింపుల నుండి ఆర్థిక సహాయాన్ని అందించడం జరుగుతుంది.
ఐసిటి రంగం లో ద్వైపాక్షిక మరియు బహుళ పాక్షిక సహకారాన్ని పెంపొందింప చేయడం కోసం అనేక దేశాల తో మరియు బహుళ పక్ష ఏజెన్సీల తో సమన్వయాన్ని ఎమ్ఇఐటివై నెలకొల్పుకొన్నది. ఈ క్రమం లో, ఎమ్ఇఐటివై సమకక్షః సంస్థలతో, ఏజెన్సీల తో కలసి అనేక ఎంఒయు లు/ఎంఒసి లు/ ఒప్పందాలు కుదుర్చుకొంది. ఇది దేశాన్ని డిజిటల్ మాధ్యం పరం గా సాధికారిత కలిగినటువంటిది గా మరియు జ్ఞాన ప్రధానమైన ఆర్థిక వ్యవస్థ గా తీర్చిదిద్దడానికి గాను భారతదేశం ప్రభుత్వం చేపడుతున్న డిజిటల్ ఇండియా, ఆత్మనిర్భర్ భారత్, మేక్ ఇన్ ఇండియా ల వంటి వివిధ కార్యక్రమాలకు అనుగుణం గా ఉంది. ఈ పరివర్తనాత్మక క్రమం లో, పరస్పర సహకారాన్ని పెంపొందింప చేసుకొనే ధ్యేయం తో వ్యాపార అవకాశాల ను అన్వేషించవలసిన , ఉత్తమ అభ్యాసాల ను శేర్ చేసుకోవలసిన, డిజిటల్ రంగం లో పెట్టుబడుల ను ఆకర్షించవలసిన అవసరం ఎంతైనా ఉంది.
గత కొన్ని సంవత్సరాలు గా భారతదేశం డిజిటల్ పబ్లిక్ ఇన్ ఫ్రాస్ట్రక్చర్  అమలు లో తన నాయకత్వాన్ని చాటుకొంటూ వచ్చింది. అంతేకాకుండా, కోవిడ్ మహమ్మారి కాలం లో సైతం ప్రజల కు సేవల ను ఫలప్రదం గా అందించింది. దీనితో అనేక దేశాలు భారతదేశం యొక్క అనుభవాల నుండి తాము ప్రయోజనాల ను పొందాలన్న ఆసక్తి ని కనబరచాయి, అందుకోసం భారతదేశం తో ఎమ్ఒయు లను కుదుర్చుకొంటున్నాయి.
ఇండియా స్టేక్ సొల్యూశన్స్ అనేది భారతదేశం అభివృద్ధి పరచి, అమలు చేసిన డిపిఐ లలో ఒక భాగం; సార్వజనిక సేవల లభ్యత మరియు అందజేత కు ఇది మార్గాన్ని సుగమం చేస్తుంది. వీటిని ఓపెన్ టెక్నాలజీస్ సాయం తో రూపుదిద్దడమైంది. ఏమైనా డిపిఐ లను నిర్మించడం లో ప్రతి దేశానికి తనదైన అవసరాలు మరియు సవాళ్ళు ఉన్నాయి. అయితే, దీని మౌలిక విధి నిర్వహణ సారూప్యమైంది గా ఉండడం తో దీనిలో ప్రపంచ సహకారాని కి ఆస్కారం ఉన్నది.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం- వైద్యం రంగం లో సహకారం పై భారతదేశాని కి, కింగ్ డమ్ ఆఫ్ డెన్ మార్క్ కు మధ్య అవగాహన పూర్వక ఒప్పంద పత్రం  కు ఆమోదం తెలిపిన మంత్రివర్గం
ఆరోగ్యం- వైద్యం రంగం లో సహకారం అనే అంశం పై భారత గణతంత్ర ప్రభుత్వం లోని ఆరోగ్యం- కుటుంబ సంక్షేమం మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది.
ప్రయోజనాలు:
ఈ ద్వైపాక్షిక అవగాహన పూర్వక ఒప్పందం ఆరోగ్య రంగం లో సంయుక్త కార్యక్రమాలు, సాంకేతిక విజ్ఞానం అభివృద్ధి మాధ్యమం ద్వారా భారత గణతంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య సహకారాన్ని ప్రోత్సహిస్తుంది. ఈ ఒప్పందం భారతదేశాని కి, డెన్ మార్క్ కు మధ్య గల ద్వైపాక్షిక సంబంధాల ను పటిష్టం చేస్తుంది.
ఈ ద్వైపాక్షిక అవగాహన పూర్వక ఒప్పందం ఆరోగ్య రంగం లో పరిశోధనల వికాసం మాధ్యమం ద్వారా భారత గణతంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య సహకారాన్ని ప్రోత్సహిస్తుంది. దీని తో ఉభయ దేశాల లోను ప్రజల సార్వజనిక ఆరోగ్య స్థితి ని మెరుగు పరచడానికి మార్గం సుగమం అవుతుంది.
మైనారిటీ వ్యవహారాల మంత్రిత్వ శాఖ
75 సంత్సరాల భారత స్వాతంత్య్రదినోత్సవ వేడుకల్లో భాగంగా "అమృత్ మహోత్సవ్" కింద 2021 ఆగష్టు 28వ తేదీన న్యూఢిల్లీలో "మేరా వతన్, మేరా చమన్" ముషైరా నిర్వహించనున్న - కేంద్ర మైనారిటీ వ్యవహారాల మంత్రిత్వ శాఖ
ప్రముఖ స్వాతంత్య్ర సమరయోధులు చేసిన త్యాగాలను స్మరిస్తూ "భారతదేశ స్వాతంత్య్ర వేడుకలు" గురించి ప్రఖ్యాత కవులు తమ కవితలు, ద్విపదలను వినిపిస్తారు : ముఖ్తార్ అబ్బాస్ నఖ్వీ
75 సంత్సరాల భారత స్వాతంత్య్రదినోత్సవ వేడుకల్లో భాగంగా "అమృత్ మహోత్సవ్" కింద 2021 ఆగష్టు 28వ తేదీన న్యూఢిల్లీలో "మేరా వతన్, మేరా చమన్" ముషైరా నిర్వహించనున్నట్లు, కేంద్ర మైనారిటీ వ్యవహారాల శాఖ మంత్రి శ్రీ ముఖ్తార్ అబ్బాస్ నఖ్వీ ఈరోజు ఇక్కడ చెప్పారు.
ప్రముఖ స్వాతంత్య్ర సమరయోధులు చేసిన త్యాగాలను స్మరిస్తూ "భారతదేశ స్వాతంత్య్ర వేడుకలు" గురించి ప్రఖ్యాత కవులు తమ కవితలు, ద్విపదలను వినిపిస్తారని, శ్రీ నఖ్వీ తెలియజేశారు. రాజధానిలోని డాక్టర్ అంబేద్కర్ అంతర్జాతీయ కేంద్రంలో "మేరా వతన్, మేరా చమన్" శీర్షికతో నిర్వహించే ఈ ముషైరా కార్యక్రమంలో వారు తమ కవితల ద్వారా "విభజన యొక్క బాధలు, కష్టాలు" గురించి ప్రజలకు అవగాహన కల్పిస్తారు.
కేంద్ర మైనారిటీ వ్యవహారాల మంత్రిత్వ శాఖ, "అమృత్ మహోత్సవ్" కింద, 2023 వరకు దేశవ్యాప్తంగా, "మేరా వతన్, మేరా చమన్" ముషైరాలు, కవి సమ్మేళనాలను నిర్వహిస్తుందని ఆయన చెప్పారు. 75 ఏళ్ల భారత స్వాతంత్య్రం కు సంబంధించిన జ్ఞాపకాలతో ప్రఖ్యాత కవులు, వర్ధమాన కవులు కూడా ఈ కార్యక్రమంలో తమ సందేశాలను వినిపిస్తారు.
శ్రీ వసీం బరెల్వి, శ్రీమతి షబీనా అదీబ్, శ్రీ మంజార్ భోపాలి, డాక్టర్ వి.పి.సింగ్, శ్రీమతి సబా బలరాంపురి, శ్రీ హసీబ్ సోజ్, డా. ఐజాజ్ పాపులర్ మీరుతి, సర్దార్ సురేంద్ర సింగ్ షాజర్, శ్రీ సికందర్ హయత్ గద్బాద్, శ్రీ ఖుర్షీద్ హైదర్, శ్రీ అకీల్ నోమాని, డా. అబ్బాస్ రజా నయ్యర్ జలాల్పురి  వంటి ప్రఖ్యాత కవులు తమ కవితలతో ఈ "ముషైరా" లో ప్రేక్షకులను ఉర్రూతలూగిస్తారని మంత్రి పేర్కొన్నారు.
"ముషాయిరా" మరియు "కవి సమ్మేళనం" అనేవి మన దేశంలోని గొప్ప సాంస్కృతిక వారసత్వంలో ఒక భాగమనీ, ఇవి, "భిన్నత్వంలో ఏకత్వం" అనే భావనను బలోపేతం చేస్తాయనీ, శ్రీ నఖ్వీ వివరించారు. "ముషాయిరా" వంటి కార్యక్రమాలు శాంతి సందేశాన్ని వ్యాపింపజేస్తాయి, సమాజంలో సామాజిక సామరస్యాన్నీ, సౌభాతృత్వాన్నీ బలోపేతం చేస్తాయి. కళ, సంస్కృతి యొక్క గొప్ప వారసత్వం గురించి, యువ తరం తెలుసుకునేలా, ఇటువంటి కార్యక్రమాలు దోహదం చేస్తాయని కూడా ఆయన పేర్కొన్నారు.
ఆర్థిక మంత్రిత్వ శాఖ
జిఎస్టి నష్టపరిహారంగా ప్రత్యేక రుణ గవాక్షం కింద 16 రాష్ట్రాలకు తొలి వాయిదాగా రూ. 6,000 కోట్ల రుణంగా బదిలీ చేసిన కేంద్ర ప్రభుత్వం
ప్రస్తుత సంవత్సరం -2020-2021 కాలంలో జిఎస్టి వసూలులో లోటు సమస్యను పరిష్కరించేందుకు భారత ప్రభుత్వం ప్రత్యేక రుణ గవాక్షాన్ని సృష్టించింది. విత్త మంత్రిత్వ శాఖ సమన్వయంతో బ్యాక్ టు బ్యాక్ రుణాలు తీసుకునేందుకు 21 రాష్ట్రాలు, 2 కేంద్ర పాలిత ప్రాంతాలు ఈ ప్రత్యేక గవాక్ష ప్రత్యామ్నాయాన్ని ఎంచుకున్నాయి.
ఇందులో ఐదు రాష్ట్రాలలో జిఎస్టి నష్టపరిహారం కారణంగా ఎటువంటి లోటు ఏర్పడలేదు. నేడు, కేంద్ర ప్రభుత్వం రూ.6,000 కోట్లను రుణంగా తీసుకుని ఆంధ్రప్రదేశ్, అస్సాం, బీహార్, గోవా, గుజరాత్, హర్యానా, హిమాచల్ ప్రదేశ్, కర్ణాటక, మధ్య ప్రదేశ్, మహారాష్ట్ర, మేఘాలయ, ఒడిషా, తమిళనాడు, త్రిపుర, ఉత్తరప్రదేశ్, ఉత్తరాఖండ్ సహా 16 రాష్ట్రాలకు, రెండు కేంద్రపాలిత ప్రాంతాలైన ఢిల్లీ, జమ్ము,కాశ్మీర్లకు బదిలీ చేసింది.
ఈ రుణంపై 5.19 శాతం వడ్డీ ఉంటుంది. రాష్ట్రాలకు రూ.6,000 కోట్ల రూపాయలను ప్రతివారం విడుదల చేయాలని నిశ్చయించారు. రుణ క్రమం 3 నుంచి 5 ఏళ్లు వరకు ఉంటుందని భావిస్తున్నారు.
ఆయుష్
సీనియర్ స్థాయి పదోన్నతులతో కేంద్ర ప్రభుత్వ ఆరోగ్య పథకానికి చెందిన ఆయుష్ యూనిట్లకు మరింత ప్రోత్సాహం
కేంద్ర ప్రభుత్వ ఆరోగ్య పథకానికి కు చెందిన ఆయుష్ యూనిట్ల పనితీరును మెరుగుపరిచే ప్రధాన చర్యలో భాగంగా, 78 మంది ఆయుష్ వైద్యుల బృందానికి సీనియర్ అడ్మినిస్ట్రేటివ్ గ్రేడ్లో ముఖ్య వైద్యాధికారులుగా ఆయుష్ మంత్రిత్వ శాఖ పదోన్నతి కల్పించింది. ఆయుర్వేదం, హోమియోపతి, యునాని, సిద్ధ వైద్య విభాగాలకు చెందిన వైద్యులు పదోన్నతి పొందినవారిలో ఉన్నారు. వీరిలో అత్యధికంగా 39 మంది హోమియోపతి వైద్యులు ఉన్నారు.
కేంద్ర ప్రభుత్వ సంస్థలో సీజీహెచ్సీ ఆయుష్ యూనిట్లు ముఖ్య పాత్రను పోషిస్తూ, ఏడాదికి దాదాపు ఆరు లక్షల మందికి వైద్యం అందిస్తున్నాయి. రోగ చికిత్సలతోపాటు సాధారణ వైద్యం కోసం ఈ విభాగాలకు వచ్చేవారి సంఖ్య ఇటీవల పెరుగుతోంది. సీనియర్ స్థాయిలో తక్షణ పదోన్నతుల ద్వారా లభించే ఉద్యోగ ఉన్నతి, సీజీహెచ్ఎస్ ఆరోగ్య సంరక్షణ వ్యవస్థపై సానుకూల ప్రభావం చూపుతుందని భావిస్తున్నారు.
2018 జూన్లో ప్రకటించిన నియామక నిబంధనలకు డీఏసీపీ పథకం కొత్త నిబంధనలను కలపడం ద్వారా ప్రస్తుత పదోన్నతులు సాధ్యమయ్యాయి. ఇప్పుడు పదోన్నతులు పొందినవారు చాలా ఏళ్లుగా పదోన్నతుల కోసం ఎదురుచూస్తున్నారు. గత నెల 2న, ఆయుష్ కార్యదర్శి వైద్య రాజేష్ కోటేచ అధ్యక్షతన జరిగిన డీసీపీలో ఈ 78 మంది పేర్లను పదోన్నతులకు ఖరారు చేశారు.
"యోగ్యతను గుర్తించి బహుమతి అందించాల్సిన అవసరం ఉన్నప్పటికీ; ఉద్యోగ జీవితంలో ఉన్నత స్థానానికి చేరడాన్ని సర్వసాధారణంగా భావించకూడదు. కష్టపడి, మంచి ప్రవర్తనతో, ఫలితాన్ని సాధించే పనితీరుతో దానిని సంపాదించాలి" అన్న కేంద్ర సిబ్బంది, శిక్షణ విభాగం మార్గదర్శకాల ఆధారంగా ఈ కమిటీ పదోన్నతి అర్హతలను నిర్ధరించింది.
కొన్నేళ్లుగా, సీజీహెచ్ఎస్ ఆయుష్ యూనిట్లలో మౌలిక సదుపాయాల మెరుగుదల కనిపిస్తోంది. క్లౌడ్ ఆధారిత ఆయుష్ ఆరోగ్య నిర్వహణ సమాచార వ్యవస్థను  ఈ యూనిట్లలో అమలు చేయాలన్న ప్రణాళికలు కూడా ఉన్నాయి. దీనివల్ల వీటి సమర్థత, ప్రభావం పెరుగుతుంది. ఆధునీకరణ ప్రణాళికల నేపథ్యంలో, వ్యవస్థ పనితీరును మెరుగు పరిచేందుకు హెచ్ఆర్ చేపట్టిన చర్యల్లో భాగంగా ప్రస్తుత పదోన్నతులు కల్పించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఇంటిగ్రేటెడ్ కమాండ్, కంట్రోల్ సెంటర్ ద్వారా కొవిడ్పై డెహ్రాడూన్ పోరాటం
క్వారంటైన్ వార్డుల్లో 'ఫేస్ రికగ్నిషన్ సీసీటీవీ కెమెరాలు' ఏర్పాటు
లాక్డౌన్ పాసులు పంపిణీ కోసం ప్రత్యేకంగా కంప్యూటర్ అప్లికేషన్
కొవిడ్-19పై పోరాటంలో భాగంగా 'డెహ్రాడూన్ స్మార్ట్ సిటీ లిమిటెడ్' , ఇంటిగ్రేటెడ్ కమాండ్, కంట్రోల్ సెంటర్ను ఉపయోగించుకుంటోంది. ఈ కేంద్రం ద్వారా నిఘా కార్యక్రమాలను పర్యవేక్షిస్తోంది. వైరస్ నియంత్రణ ప్రణాళికలు, అమలు కోసం డీఎస్సీఎల్ అధికారులు జిల్లా యంత్రాంగంతో కలిసి పనిచేస్తున్నారు. హెచ్పీఈ, ఎస్జీఎల్, వెబ్లైన్ సంస్థలను సాంకేతిక భాగస్వాములుగా చేర్చుకున్నారు. వీడియో, టెలీకాన్ఫరెన్స్ ద్వారా ఎప్పటికప్పుడు వీరితో సంప్రదిస్తూ, కొవిడ్ నియంత్రణ చర్యలను అమలు చేస్తున్నారు.
ఇంటిగ్రేటెడ్ కమాండ్, కంట్రోల్ సెంటర్
డెహ్రాడూన్ ఇంటిగ్రేటెడ్ కమాండ్, కంట్రోల్ సెంటర్ ద్వారా, ఆస్పత్రుల్లోని క్వారంటైన్ వార్డులను పర్యవేక్షించే విధానాన్ని డెహ్రాడూన్ స్మార్ట్ సిటీ లిమిటెడ్ ప్రారంభించింది. డూన్, కోరోనేషన్, గాంధీ శతాబ్ధి, సుభార్తి ఆస్పత్రులు, టాగ్జెన్ హోటల్లో ఇప్పటికే సీసీటీవీ కెమెరాలను ఏర్పాటు చేసింది. వీటి ద్వారా 24 గంటలూ నిఘా కొనసాగిస్తోంది. ఈ సీసీటీవీ కెమెరాల్లో ఏఎల్ బేస్డ్ ఫేస్ రికగ్నిషన్ పరిజ్ఞానాన్ని ఉపయోగిస్తున్నారు. ఈ ఫీడ్ మొత్తం ఐసీసీసీ లో నిక్షిప్తం అవుతుంది. క్వారంటైన్లలో ఉండేవారి రక్షణతోపాటు, వారికి మరిన్ని సేవలు అందిచడానికి ఈ సీసీ కెమెరాల ఏర్పాటు మరో అడుగుగా మారింది.
లాక్డౌన్ పాస్ ద్వారా అత్యవసర సేవలు
"ఎసెన్షియల్ సర్వీస్ లాక్డౌన్ పాస్" పేరిట కొత్త కంప్యూటర్ అప్లికేషన్ను డెహ్రాడూన్ స్మార్ట్ సిటీ లిమిటెడ్ రూపొందించింది. ఎవరికైనా అత్యవసరంగా బయటకు వెళ్లాల్సివస్తే, ఈ కంప్యూటర్ అప్లికేషన్ ద్వారా దరఖాస్తు చేసుకోవచ్చు. వారికి అనుమతి లభించిన తర్వాత, ఇంటి నుంచి బయటకు వచ్చి జిల్లా స్థాయిలో లేదా నగర స్థాయిలో సేవలను ఉపయోగించుకోవచ్చు. వృద్ధుల అవసరాలు, అంతిమ సంస్కారాలు, వైద్య సాయం, ఆహార, నిత్యావసరాల పంపిణీ, హోమ్ డెలివరీ, ఐటీ, టెలికామ్ వంటి సేవలను ఈ పాస్ ద్వారా ఉపయోగించుకోవచ్చు.
ప్రజా అవగాహన కార్యక్రమాలు
లాక్డౌన్ నిబంధనలతోపాటు మున్సిపల్ కార్పొరేషన్, ఇతర ప్రభుత్వ శాఖలు అందిస్తున్న సేవలపై డెహ్రాడూన్ స్మార్ట్ సిటీ లిమిడెట్ ప్రజల్లో అవగాహన కార్యక్రమాలు నిర్వహిస్తోంది. ఫేస్బుక్, ఇన్స్టాగ్రామ్, ట్విట్టర్, వాట్స్ప్ వంటి సామాజిక మాధ్యమాల ద్వారా కూడా తన ప్రాజెక్టులపై డీఎస్సీఎల్ అవగాహన కల్పిస్తోంది.
వీఎండీల ద్వారా అవగాహన
నగరంలోని ముఖ్యమైన కూడళ్లలో ఉన్న వేరియబుల్ మెసేజింగ్ డిస్ప్లేలపై  సందేశాలు ప్రదర్శించడం ద్వారా కొవిడ్-19పై అవగాహన పెంచుతున్నారు. పోలీస్, వైద్య విభాగాలతోపాటు ఇతర ముఖ్య విభాగాల ఫోన్ నంబర్లను కూడా వీఎండీలపై ప్రదర్శిస్తున్నారు.
ప్రధాన మంత్రి కార్యాలయం
పూర్వ ఎమ్ఎల్ఎ ఉరిమజలు కె. రామ భట్ కన్నుమూత పట్ల సంతాపాన్ని తెలిపినప్రధాన మంత్రి
పూర్వ ఎమ్ఎల్ఎ ఉరిమజలు కె. రామ భట్ మృతి పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఉరిమజలు కె. రామ భట్ గారు ల వంటి ప్రముఖుల కు జన సంఘ్ మరియు బిజెపి ల చరిత్ర లో ఒక ప్రత్యేకమైన స్థానం ఉంది. కర్నాటక లో మన పార్టీ ని బలపరచడం కోసం ఆయన శ్రద్ధాపూర్వకం గా కృషి చేయడం తో పాటు ప్రజల మధ్య ఉంటూ అలుపెరుగక సేవల ను అందించారు. ఆయన మృతి నన్ను దుఃఖం లో ముంచి వేసింది. ఆయన కుటుంబాని కి ఇదే నా సంతాపం. ఓమ్ శాంతి.’’ అని పేర్కొన్నారు.
వ్యవసాయ మంత్రిత్వ శాఖ
వ్యవసాయ రంగంలో ప్రపంచంలో భారతదేశం అగ్రస్థానంలో సాధించేందుకు వ్యవసాయ అంకుర సంస్థలు తోడ్పడాలి .. శోభా కరంద్లాజే
మేనేజ్-సమున్నతి అవార్డులు 2022 ను హైదరాబాద్ రాజేంద్రనగర్ లో ఉన్న మేనేజ్ సంస్థలో కేంద్ర వ్యవసాయ, రైతు సంక్షేమ శాఖ సహాయ మంత్రి సుశ్రీ శోభా కరంద్లాజే ఈ రోజు ప్రధానం చేశారు. జాతీయ స్థాయిలో ఐదు అవార్డులు  27 రాష్ట్ర స్థాయి అవార్డులను మంత్రి అందజేశారు. విజేతలకు నగదు పురస్కారం, సర్టిఫికెట్ ప్రధానం చేశారు. అవార్డు గ్రహీతలు, మేనేజ్ సిబ్బంది తో సహా దాదాపు 200 మంది కార్యక్రమానికి హాజరయ్యారు.
దేశంలో చిన్న కమతాలు కలిగి ఉన్న రైతుల అభ్యున్నతి, అభివృద్ధి లక్ష్యంగా వ్యవసాయ అంకుర సంస్థలు పనిచేయాలని శోభా కరంద్లాజే సూచించారు. జాతీయ, అంతర్జాతీయ మార్కెట్ లలో రైతులు పండించే పంటకు తగిన ధర లభించేలా చూసి, రైతుల ఆదాయం పెరిగేలా చూసేందుకు సహకరించాలని అన్నారు. వ్యవసాయరంగంలో ప్రపంచంలో భారతదేశం మొదటి స్థానం సాధించేలా చూసేందుకు అవసరమైన వినూత్న ఆవిష్కరణలకు అంకుర సంస్థలు శ్రీకారం చుట్టాలని శోభా కరంద్లాజే పిలుపు ఇచ్చారు. వ్యవసాయ రంగానికి కేంద్ర ప్రభుత్వం అందిస్తున్న సహాయ సహకారాలను మంత్రి వివరించారు. వ్యవసాయ రంగానికి అవసరమైన మౌలిక సదుపాయాల కల్పనకు ప్రత్యేక నిధులు విడుదల చేస్తున్న కేంద్ర ప్రభుత్వం నూనె గింజల మిషన్ ను ప్రారంభించిందని ఒక జిల్లా ఒక ఉత్పత్తి, వ్యవసాయ అంకుర సంస్థల స్థాపన, ఎఫ్ పీఓల స్థాపనకు ప్రోత్సాహం అందిస్తున్నదని మంత్రి వివరించారు. వ్యవసాయ రంగంలో భారతదేశం స్వావలంబన సాధించి ఆత్మ నిర్భర్ భారత్ నిర్మాణం జరగాలన్న ప్రధానమంత్రి శ్రీ నరేంద్ర మోదీ ఆశయ సాధనకు వ్యవసాయ అంకుర సంస్థలు తమ వంతు సహకారం అందించేందుకు ముందుకు రావాలని మంత్రి కోరారు. వ్యవసాయ అంకుర సంస్థలను ప్రోత్సహిస్తున్న మేనేజ్ సంస్థను మంత్రి అభినందించారు. సమున్నతి లాంటి సంస్థల సహకారంతో అంకుర సంస్థలను మరింత ప్రోత్సహించేందుకు మేనేజ్ అగ్రి స్టార్ట్ అప్ అకాడమీ ని నెలకొల్పాలని మంత్రి సలహా ఇచ్చారు.
సమున్నతి ఫైనాన్షియల్ ఇంటర్మీడియేషన్ అండ్ సర్వీసెస్ వ్యవస్థాపకుడు, సీఈవో శ్రీ. అనిల్ కుమార్ తమ సంస్థ సన్నకారు రైతులకు సహకారం అందించేందుకు అంకుర సంస్థలతో కలిసి పని చేస్తుందని అన్నారు. దేశంలో వ్యవసాయ వ్యవస్థాపిత శక్తిని, వ్యవసాయ రంగం కోసం పనిచేసే అంకుర సంస్థలకు సహకారం అందిస్తామని మేనేజ్ డైరెక్టర్ జనరల్ డాక్టర్ చంద్ర శేఖర తెలిపారు. మేనేజ్ డైరెక్టర్ డాక్టర్ శరవణన్ రాజ్ వందన సమర్పణ చేశారు.
పర్యటనలో భాగంగా విదేశీ వ్యవహారాల మంత్రిత్వ శాఖ "కంప్యూటర్ అప్లికేషన్స్ ఇన్ అగ్రికల్చరల్ ఎక్స్టెన్షన్"లో 15 రోజుల పాటు అంతర్జాతీయ సాంకేతిక మరియు ఆర్థిక సహకార  శిక్షణా కార్యక్రమాన్ని ప్రారంభించారు.15 ఆసియా, ఆఫ్రికా మరియు లాటిన్ అమెరికా దేశాలకు చెందిన 30 మంది ప్రతినిధులు పాల్గొన్నారు, మేనేజ్ లో 25 kwpతో హైబ్రిడ్ సోలార్ యూనిట్ను మంత్రి ప్రారంభించారు. ఇది రోజుకు kwpకి 7 యూనిట్ల విద్యుత్ ఉత్పత్తి చేస్తుంది.
వ్యవసాయ రంగంలో ఆవిష్కరణలు, వినూత్న విధానాలకు రూపకల్పన చేసి రైతులకు సహకారం అందిస్తున్న సంస్థలను గుర్తించి ప్రోత్సహించేందుకు మేనేజ్-సమున్నతి అవార్డులు అందజేయడం జరుగుతుంది. అవార్డు కార్యక్రమంలో అవార్డులు పొందిన సంస్థలు తమ కార్యక్రమాలను వివరిస్తాయి.